marsh-mellow/hindi_wikipedia huggingface dataset:
3 दिसम्बर 2015 को चेन्नई की भयंकर वर्षा का एक दृष्य
मोहम्मद युनुस भारत के प्रसिद्ध शहर चेन्नई में एक ई-कॉमर्स कंपनी "प्रोपो" (अंग्रेजी: ) के सह-संस्थापक हैं। उनकी प्रसिद्धि का कारण 2015 में आने वाले भयंकर तूफान के दौरान सैकड़ों चेन्नई के निवासियों को किसी धर्म, समुदाय या जाति के भेदभाव के बिना जान बचाने का महान कार्य किया है जिसे वह एक नागरिक होने के कारण अपना नैतिक कर्तव्य समझकर अंजाम दिया था।

प्रेरित करने वाली घटनाएँ
युनुस के अनुसार नवंबर 2015 के अंत और दिसंबर के प्रारंभ में हुई विनाशकारी वर्षा के कारण चेन्नई शहर के कई परिवार बेघर हो गए, मृतकों की अच्छी खासी संख्या थी और जनता अनगिनत कठिनाइयों के शिकार थे। इसी समय युनुस की नज़र एक महिला पर पड़ी जो प्रसव-वेदना से पीड़ित थी और बरसात में घिरी थी। इसके चलते उन्होंने इस महिला को बाढ़ से निकाला, निकलते ही इस महिला ने एक बच्ची को जन्म दिया, उस बच्ची के माता पिता ने मोहम्मद युनुस के इस कार्य से प्रभावित होकर उसका नाम भी युनुस रख दिया। 

युनुस को इस बात का भी दुःख हुआ कि शहर में उनके दो घर हैं जबकि अधिकांश लोग बेघर और असहाय हैं। इसी सोच के कारण उन्होंने अपने दोनों घरों को सार्वजनिक शरणार्थी शिविरों में बदल दिया और खुद को योजनाबद्ध तरीके से बचाव कार्य में जुट गए।

राहत और सहायता की गतिविधियाँ
भारी वर्षा के बीच युनुस ने अपने दोस्तों की मदद से विपरीत हालतों में बेसनत नगर (अंग्रेजी:  ) से दक्षिण पश्चिम चेन्नई ले जाकर लगभग 450 लोगों की जान बचाई। इसी तरह के अन्य मिशनों को उन्होंने उरापक्कम, पल्लीकारानी, मुडिचूर और अन्य स्थानों पर चलाए और कई सौ लोगों की जान बचाई।

राहत कार्यों का नागरिकों पर सकारात्मक प्रभाव
चेन्नई के निवासी युनुस की अपार मानवता के भाव से बहुत प्रभावित हुए। एक असहाय तमिल हिन्दू गर्भवती महिला जिसकी उन्होंने स्वयं जान बचाई थी, ने एक लड़की को बाद में जन्म दिया था। इस लड़की को इस महिला और उसके पति ने "युनुस" का नाम दिया। हालांकि मोहम्मद युनुस ने अपनी गतिविधियों को धर्म समुदाय की तंग सोच से परे होकर मानवता-दोस्ती से जोड़ने का प्रयास बताया और वह इसी के पक्षधर बने रहे। उन्होंने पीड़ित परिवार को सूचित किया कि वह नवजात युनुस के शैक्षिक खर्च वहन करने तैयार हैं।

वीरता पुरस्कार
तमिलनाडु सरकार ने मोहम्मद युनुस को 2016 के गणतंत्र दिवस के अवसर पर अन्ना वीरता पदक (    ) प्रदान किया। यह सम्मान उन्हें चेन्नई के तूफान के दौरान "निस्वार्थ, साहसी और नेक कार्य" (,    ) शैली में 600 लोगों की नौकाओं के माध्यम से जान बचाने के कारण दिया गया था। कुछ अनुमानों से बचाए गए लोगों की यह संख्या 2,100 बताई गई है। इस अवसर पर युनुस ने युवाओं को एक दूसरे की मदद के लिए आगे आने के लिए एक मोबाइल ऍप शुरू करने की भी घोषणा की।

सन्दर्भ

श्रेणी:1989 में जन्मे लोग
श्रेणी:चेन्नई के लोग
श्रेणी:भारतीय मुस्लिम
श्रेणी:मानवतावादी
मोहम्मद युनुस के नाम से जो व्यक्ति हो सकते हैं:

 मोहम्मद युनुस - बांग्लादेश के मोहम्मद युनुस को 2006 का नोबेल शांति पुरस्कार मिला है। मोहम्मद युनुस तथा बांग्लादेश के ग्रामीण बैंक नोबेल शांति पुरस्कार संयुक्त रूप से मिला।
 मोहम्मद युनुस (अन्ना वीरता पदकधारक) - मोहम्मद युनुस भारत के प्रसिद्ध शहर चेन्नई में एक ई-कॉमर्स कंपनी "प्रोपो" (अंग्रेजी: ) के सह-संस्थापक हैं। उनकी प्रसिद्धि का कारण 2015 में आने वाले भयंकर तूफान के दौरान सैकड़ों चेन्नई के निवासियों को किसी धर्म, समुदाय या जाति के भेदभाव के बिना जान बचाने का महान कार्य किया है जिसे वह एक नागरिक होने के कारण अपना नैतिक कर्तव्य समझकर अंजाम दिया था।
मोहम्मद युनुस (4 मई 1884  13 मई 1952) ब्रिटिश भारत के बिहार प्रांत के प्रथम प्रमुख थे। अपने कार्यकाल के दौरान प्रान्तीय सरकारों के मुखिया को प्रधानमंत्री कहा जाता था। उन्होंने सन् 1937 में स्थानीय चुनावों के सम्पन्न होने तक तीन माह के लिए सरकार चलायी।

शुरुआती जीवन और शिक्षा

मोहम्मद युनुस दो भाइयों में छोटे थे जिनका जन्म 4 मई 1884 को पेनहारा गाँव में हुआ जो वर्तमान बिहार के पटना में स्थित है। उनका परिवार सूफ़ीवाद संत मलिक इब्राहिम बायू का वंशज था।  उनके पिता अली हसन मुख्तार एक वकील थे। उनके दादा मोहम्मद आज़म ने मुंगेर में जिला न्यायाधीश के रूप में कार्य किया था।

 सन्दर्भ 

श्रेणी:1884 में जन्मे लोग
श्रेणी:भारतीय मुस्लिम
श्रेणी:१९५२ में निधन
बांग्लादेश के मोहम्मद युनुस को 2006 का नोबेल शांति पुरस्कार मिला है। मोहम्मद युनुस तथा बांग्लादेश के ग्रामीण बैंक को नोबेल शांति पुरस्कार संयुक्त रूप से मिला।

यूनुस को कई अन्य राष्ट्रीय और अंतर्राष्ट्रीय सम्मान प्राप्त हुए हैं, जिनमें 2009 में यूनाइटेड स्टेट्स प्रेसिडेंशियल मेडल ऑफ़ फ़्रीडम और 2010 में कांग्रेसनल गोल्ड मेडल शामिल हैं।

2012 में, यूनुस स्कॉटलैंड में ग्लासगो कैलेडोनियन विश्वविद्यालय के चांसलर बने, जिस पद पर वे 2018 तक रहे। इससे पहले, वह बांग्लादेश के चटगाँव विश्वविद्यालय में अर्थशास्त्र के प्रोफेसर थे। उन्होंने अपने वित्त कार्य से संबंधित कई पुस्तकें प्रकाशित कीं। वह ग्रामीण अमेरिका और ग्रामीण फाउंडेशन के संस्थापक बोर्ड के सदस्य हैं, जो माइक्रोक्रेडिट का समर्थन करते हैं। यूनुस ने 1998 से 2021 तक संयुक्त राष्ट्र फाउंडेशन के निदेशक मंडल में भी काम किया, जो संयुक्त राष्ट्र के उद्देश्यों का समर्थन करने के लिए एक सार्वजनिक चैरिटी है।

शेख हसीना को अपदस्थ करने के बाद, राष्ट्रपति मोहम्मद शहाबुद्दीन ने छात्र नेताओं की मांग को स्वीकार करते हुए यूनुस को अंतरिम सरकार बनाने का जनादेश दिया।

प्रारंभिक जीवन
यूनुस का जन्म 28 जून 1940 को बंगाल प्रेसीडेंसी (अब बांग्लादेश) के चटगाँव जिले के हाटहज़ारी थाने के बाथुआ गाँव में एक बंगाली परिवार में हुआ था। उनके पिता हाजी मुहम्मद दुल्हा मियाँ सौदागर साहिब एक सूफी और जौहरी थे, और उनकी माँ ज़मींदारज़ादी सूफ़िया खातून साहिबा थीं। उनके पिता भी बंगाल का विभाजन से पहले मुस्लिम लीग नेशनल गार्ड के सदस्य थे। उनकी आत्मकथा के अनुसार, यूनुस अपनी माँ से कर्बला का युद्ध की कहानियाँ सुनते हुए बड़े हुए।

व्यक्तिगत जीवन
यूनुस खुद को मुसलमान मानते हैं और उन्होंने निजी जीवन में नमाज़ और मुहम्मदी प्रेम के महत्व को व्यक्त किया है। उनके पिता, हाजी मुहम्मद दुलहा मियाँ सौदागर ने तीन बार हज पूरा किया और चटगाँव के दो प्रमुख सूफ़ियों (मौलाना शाह अब्दुस सलाम आराकानी और क़ुतबे आलम सुलतानुल औलिया मौलाना शाह अब्दुल मजीद चाटगाँमी पीर-ए-गारांगिया) के शिष्य थे। वह क़ुरआन और सुन्नत के अनुसार, नवाचार से मुक्त, आदर्शवादी और शुद्ध पंथ का सक्रिय रूप से प्रदर्शन करते हैं। वह जनता को सीधे अल्लाह से दुआ करने के लिए प्रोत्साहित करते हैं, जिसे यूनुस सार्वजनिक रूप से सहायता और समर्थन के सर्वोच्च स्रोत, और ईश्वरीय निर्णय के स्वामी के रूप में मान्यता देते हैं। यूनुस ने कुरान को "मानव जाति के लिए मार्गदर्शक" के रूप में भी संदर्भित किया है और अपने सार्वजनिक भाषणों में उम्मत की अवधारणा को स्वीकार किया है।

सन्दर्भ

 बाहरी कड़ियाँ
 
 
 
 
 
 
 

श्रेणी:व्यक्तिगत जीवन
श्रेणी:बांग्लादेश के लोग
श्रेणी:नोबल शांति पुरस्कार के प्राप्तकर्ता
श्रेणी:अर्थशास्त्री
श्रेणी:1940 में जन्मे लोग

श्रेणी:बंगाली मुस्लिम
मोहम्मद यूसुफ

मोहम्मद यूसुफ ; पहले यूसुफ यूहाना, ; जन्म २७ अगस्त १९७४) एक पाकिस्तानी धार्मिक उपदेशक और पूर्व क्रिकेट खिलाड़ी हैं, जिन्होंने तीनों प्रारूप खेले है और टेस्ट और वनडे प्रारूप में पाकिस्तान के कप्तान भी रह चुके है। इस्लाम धर्म अपनाने से पहले, यूसुफ पाकिस्तान की राष्ट्रीय क्रिकेट टीम के लिए खेलने वाले कुछ ईसाइ खिलाड़ियों में से एक थे। २००६ में यूसुफ ने १,७८८ रन बनाए जो कि एक वर्ष में लगभग १०० की औसत से टेस्ट में सर्वाधिक रन बनाने वाले बल्लेबाज है और यह विश्व रिकॉर्ड आज भी बना हुआ है।

ऑस्ट्रेलियाई दौरे के दौरान टीम की हार की जांच के बाद, यूसुफ को पाकिस्तान क्रिकेट बोर्ड द्वारा १० मार्च २०१० को पाकिस्तान के लिए अंतर्राष्ट्रीय क्रिकेट खेलने पर प्रतिबंध लगा दिया गया था। पाकिस्तान क्रिकेट बोर्ड द्वारा एक आधिकारिक बयान जारी किया गया, जिसमें कहा गया था कि उन्हें फिर से नहीं चुना जाएगा क्योंकि उनकी वजह से टीम में समस्याएँ उत्पन्न हुई थी।

प्रतिबंध के जवाब में, यूसुफ ने २९ मार्च २०१० को अंतर्राष्ट्रीय क्रिकेट से संन्यास की घोषणा की। हालांकि, जुलाई  अगस्त २०१० में इंग्लैंड के खिलाफ पाकिस्तान की सबसे खराब टेस्ट सीरीज कही जाने वाली सीरीज के पहले टेस्ट के बाद, पीसीबी ने यूसुफ को संन्यास वापस लेने को कहा था।

व्यक्तिगत जीवन

यूसुफ का जन्म लाहौर, पंजाब, पाकिस्तान में एक ईसाई परिवार में हुआ था। उनके पिता यौहान मासीह रेलवे स्टेशन पर काम करते थे, परिवार पास की रेलवे कॉलोनी में रहता था। जब ये छोटे थे तो उनके पास बल्ला खरीदने के पैसे भी नहीं थे। एक। विद्यालयी शिक्षा के बाद उन्होंने लाहौर के फॉर्मैन क्रिश्चियन कॉलेज में दाखिला लिया। इसके बाद १९९४ तक उन्होंने हार मान ली और कुछ समय के लिए बहावलपुर में रिक्शा चलाया।

गरीब पृष्ठभूमि से आने वाले यूसुफ को पाकिस्तान क्रिकेट टीम में खेलने का मौका साल १९९८ में मिला जब उनका नाम दक्षिण अफ्रीका के खिलाफ सीरीज में आया।

मोहम्म्द युसुफ ने पाकिस्तान के लिए टेस्ट में पदार्पण २६ फरवरी १९९८ में दक्षिण अफ्रीका के खिलाफ किया था और आखिरी टेस्ट मैच २९ अगस्त २०१० को इंग्लैंड के खिलाफ खेला था। जबकि उन्होंने वनडे में पहला मैच जिम्बाब्वे और आखिरी इंग्लैंड के खिलाफ खेला। 

युसुफ ने अपने टेस्ट करियर में कुल ७,५३० रन बनाए और एक दिवसीय अंतरराष्ट्रीय क्रिकेट में ९,७१७ रन बनाए।

सन्दर्भ

श्रेणी:क्रिकेट खिलाड़ी
श्रेणी:पाकिस्तानी क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:इस्लाम में परिवर्तित लोगों की सूची
मोहम्मद यूसुफ़ भट भारत के जम्मू और कश्मीर राज्य की शोपियां सीट से जम्मू एण्ड कश्मीर पीपुल्स डेमोक्रेटिक पार्टी के विधायक हैं। २०१४ के चुनावों में वे निर्दलीय के उम्मीदवार शबीर अहमद कुल्ले को 2366 वोटों के अंतर से हराकर निर्वाचित हुए। 

सन्दर्भ

श्रेणी:जम्मू और कश्मीर विधानसभा के सदस्य
श्रेणी:जीवित लोग
मोहम्मद रज़ा अरब अमेरी (फ़ारसी:   ; जन्म 16 जनवरी 1997) एक ईरानी तीरंदाज है। 2024 में, उन्होंने अपना ग्रीष्मकालीन पैरालंपिक पेरिस में पदार्पण किया और पुरुष व्यक्तिगत में कांस्य पदक जीता। उन्होंने हांग्जो में 2022 एशियाई पैरा गेम्स के दौरान व्यक्तिगत रिकर्व स्पर्धा का विश्व रिकॉर्ड भी बनाया।

संदर्भ

श्रेणी:ईरान के खिलाड़ी
श्रेणी:जीवित लोग
श्रेणी:1997 में जन्मे लोग
श्रेणी:2024 ग्रीष्मकालीन पैरालिंपिक
श्रेणी:पैरा तीरंदाज
श्रेणी:रिकर्व तीरंदाज
मोहम्मद रफीक तरार () पाकिस्तान के सर्वोच्च्य न्यायालय के सेवानिवृत सहायक न्यायाधिस हैं। वो १ जनवरी १९९८ से २० जून २००१ को जनरल परवेज़ मुशर्रफ़ के लिए स्वेच्छा से राष्ट्रपति पद से इस्तीफा देने तक पाकिस्तान के नौंवे राष्ट्रपति रहे।      , बीबीसी, जनवरी १९९८ममनून ने संभाली पाक की कमान , राजस्थान पत्रिका, अभिगमन तिथि: १२ दिसम्बर २०१३
 सन्दर्भ 

श्रेणी:1929 में जन्मे लोग
श्रेणी:पाकिस्तान के राष्ट्रपति
खान सिद्दिकी अल हिन्दी के नाम से मशहूर मोहम्मद रफीक साबिर भारत विभाजन के घोर विरोधी स्वतंत्रता सेनानी थे। उन्होंने मुसलिम लीग प्रमुख और पाकिस्तान के कायदे आजम मोहम्मद अली जिन्ना को भारत विभाजन कर पाकिस्तान की माँग करने के कारण देश की आजादी में सबसे बड़ा दुश्मन माना था और मुंबई में उनके घर पर चाकू से हमला कर उन्हें जान से मारने की कोशिश की थी। 
 जीवन वृत्त 

मोहम्मद रफीक साबिर मूल रूप से लाहौर के रहने वाले थे। उनके पिता वहां पर उमरदीन लाहौर की जिला अदालत में मुंशी थे। ये मोजअ कोट अब्दुल्लाह मजंग के रहने वाले थे। यह इलाका आज भी पाकिस्तान में प्रसिद्ध पीर अब्दुल अजीज के नाम से जाना जाता है।
आजादी की लड़ाई में इन्होंने सबसे पहले मुस्लिम लीग और उसके बाद अन्य लोगों के साथ जुड़कर बढ़-चढ़कर भाग लिया। उस वक्त कांग्रेस और मुस्लिम लीग के रूप में दो ही दल हुआ करते थे। 1925 में मोहम्मद साबिर ने आजादी के लिए अंग्रेजों के खिलाफ एक आंदोलन को देखा तो वो भी आजादी की लड़ाई में शामिल हो गए। 
जेल से रिहा होने के बाद खान सिद्दिकी कुछ दिन मुंबई में रहे और उसके बाद इंदौर आ गए। 24, गफूर खां की बजरिया और रानीपुरा में वह सालों तक लकड़ी का बिजनेस करते रहे। साथ ही आजादी के बाद इंदौर की समस्याओं के लिए उन्होंने कई बार सरकार के खिलाफ आंदोलनों में भाग लिया। उन्होंने जीते जी कभी भी सरकार से सीधे कोई मदद नहीं मांगी। उनका कहना था कि जो सबको दिया जा रहा है, उन्हें भी अपने आप मिलना चाहिए।
इन्हें आजादी के बाद में खान सिद्दिकी अल हिन्दी के रूप में जाना जाता था। प्रदेश शासन द्वारा उन्हें स्वतंत्रता संग्राम सेनानी मानते हुए पेंशन भी दी जाती रही।

तीन अगस्त 1990 को खान सिद्दिकी का इंतकाल होने गया।

 जिन्ना पर हमला 
खान सिद्दिकी मोहम्मद अली जिन्ना को आजादी में सबसे बड़ा रोड़ा मानते थे। उनका मानना था कि कायदे आजम जिन्ना हिंदुस्तान की आजादी के रास्ते में रुकावट के साथ-साथ अंग्रेजी साम्राज्य के हाथ में एक खिलौना है। वे मानते थे कि उस समय सबसे ज्यादा जरूरत आजादी की थी, जबकि जिन्ना आजादी के साथ-साथ, इससे ज्यादा देश को दो टुकड़ों में बांटने की कवायद करने में लगे थे।

उन्होंने 26जुलाई 1943 को मुम्बई में तत्कालीन मुस्लिम लीग के प्रमुख मोहम्मद अली जिन्ना पर चाकू से हमला कर दिया। यह हमला उनके घर में घुसकर किया गया। इस हमले का मकसद जिन्ना को मारना था। हमले के लिए 25 वर्षीय साबिर लाहौर से मुंबई आए थे। हमले में जिन्ना की गर्दन, बाए कंधे, थोड़ी और कलाई में काफी चोट आई। जिन्ना के साथियों ने मोहम्मद साबिर को पकड़कर जिन्ना की रक्षा की थी।
मुंबई में हिज लार्ड शिप की अदालत में उनके खिलाफ मुकदमा चलाया गया। कोर्ट में भी उन्होंने जिन्ना को आजादी में रुकावट बताया। गवाहों के बयान के बाद खान सिद्दिकी को मौत की सजा देने की मांग की गई। न्यायालय ने उन्हे धारा ३क्७ के अंतर्गत पांच साल कैद की सजा दी। उन्हें पहले 4 नवम्बर 1943 से यरवदा सेंट्रल जेल में रखा गया। उसके बाद 12-4-1945 को उन्हें आर्थर रोड सेंट्रल जेल मुंबई में शिफ्ट कर दिया गया। बाद में उन्हें रिहा किया गया।

पाकिस्तान में मोहम्मद अली जिन्ना को जनक और कायदे आजम का दर्जा दिया गया है इसलिए पाकिस्तान के इतिहास में खान सिद्दिकी को बड़ा आतंकी माना जाता है। वहां की कई किताबों में खान सिद्दिकी द्वारा जिन्ना को मारने की कोशिश का प्रमुखता से उल्लेख किया गया है।

 बाहरी कड़ियाँ 
 देशभक्त के वारिस को रोटी भी नसीब नहीं

श्रेणी:भारतीय स्वतंत्रता सेनानी
श्रेणी:स्वतंत्रता सेनानी
मोहम्मद राजापुर भारतीय राज्य उत्तर प्रदेश के मुरादाबाद जिले की बिलारी तहसील में स्थित एक गाँव है। 

सम्बंधित जनगणना कोड: 
राज्य कोड :09 जिला कोड :135 तहसील कोड : 00720

भूगोल
जनसांख्यिकी
यातायात
आदर्श स्थल
शिक्षा
इन्हें भी देखें
सन्दर्भ 

बाहरी कड़ियाँ
श्रेणी:बिलारी तहसील के गाँव
मोहम्मद रिज़लान (जन्म 27 जुलाई 1985) एक कतरी क्रिकेटर हैं। उन्हें दक्षिण अफ्रीका में 2017 आईसीसी विश्व क्रिकेट लीग डिवीजन फाइव टूर्नामेंट के लिए कतर की टीम में नामित किया गया था। वह 3 सितंबर 2017 को केमैन द्वीप के खिलाफ कतर के उद्घाटन में खेले।

उन्होंने अपने ट्वेंटी 20 अंतर्राष्ट्रीय (टी20ई) को कतर के लिए सऊदी अरब के खिलाफ 21 जनवरी 2019 को एसीसी पश्चिमी क्षेत्र टी 20 टूर्नामेंट 2019 में शुरू किया। श्रृंखला की तीसरी और अंतिम स्थिरता में, रिजलान को मैच जीतने के लिए छक्का लगाने के बाद मैन ऑफ द मैच चुना गया, जिसमें कतर ने श्रृंखला 2-1 से जीती।

सितंबर 2019 में, उन्हें 2019 मलेशिया क्रिकेट विश्व कप चैलेंज लीग ए टूर्नामेंट के लिए कतर की टीम के उप-कप्तान के रूप में नामित किया गया था। उन्होंने 17 सितंबर 2019 को क्रिकेट विश्व कप चैलेंज लीग ए टूर्नामेंट में सिंगापुर के खिलाफ कतर के लिए अपनी लिस्ट ए की शुरुआत की। उन्होंने टूर्नामेंट को कतर के लिए प्रमुख रन-स्कोरर के रूप में समाप्त किया, जिसमें पांच मैचों में 209 रन थे।

सन्दर्भ

श्रेणी:क्रिकेट खिलाड़ी
मोहम्मद रिज़वान एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं।,मोहम्मद रिज़वान पाकिस्तान टीम के लिए २०१५ से खेलते आ रहे हैं। मोहम्मद रिज़वान पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं। 

सन्दर्भ

श्रेणी:पाकिस्तान के एक दिवसीय अंतर्राष्ट्रीय क्रिकेट खिलाड़ी
श्रेणी:पाकिस्तानी क्रिकेट खिलाड़ी
श्रेणी:जीवित लोग
श्रेणी:पाकिस्तान के लोग
श्रेणी:1992 में जन्मे लोग
मोहम्मद रुहुल अमीन  एक बांग्लादेशी न्यायाधीश थे। वे बांग्लादेश के पूर्व मुख्य न्यायाधीश रह चुके हैं, जोकी बांग्लादेश  का सर्वोच्च न्यायिक पद है। उन्हें इस पद पर बांग्लादेश के राष्ट्रपति  इयाजुद्दीन अहमद द्वारा, परंपरानुसार, वरिष्ठता के आधार पर नियुक्ति किया गया था।

इन्हें भी देखें
 बांग्लादेश 
 बांग्लादेश के मुख्य न्यायाधीश 
 बांग्लादेश के मुख्य न्यायाधीशगण की सूची

सन्दर्भ

बाहरी कड़ियाँ
सर्वोच्च न्यायालय की आधिकारिक वेबसाइट

श्रेणी:बांग्लादेश के मुख्य न्यायाधीश
श्रेणी:बांग्लादेश के लोग
मोहम्मद वसीम (जन्म 25 अगस्त 2001) एक पाकिस्तानी क्रिकेटर हैं। उन्होंने खैबर पख्तूनख्वा के लिए 26 नवंबर 2020 को प्रथम श्रेणी में पदार्पण किया, 2020-21 क्वैद-ए-आज़म ट्रॉफी में। अपने प्रथम श्रेणी के पदार्पण से पहले, वह 2020 अंडर-19 क्रिकेट विश्व कप के लिए पाकिस्तान के दस्ते का हिस्सा थे। जनवरी 2021 में, उन्हें 2020-21 पाकिस्तान कप के लिए खैबर पख्तूनख्वा के दस्ते में नामित किया गया था। उन्होंने अपनी लिस्ट ए की शुरुआत 18 जनवरी 2021 को, खैबर पख्तूनख्वा के लिए, 202021 पाकिस्तान कप में की। उन्होंने 20 फरवरी को पाकिस्तान सुपर लीग में इस्लामाबाद यूनाइटेड के लिए 21 फरवरी 2021 को अपना ट्वेंटी 20 डेब्यू किया।

सन्दर्भ

श्रेणी:जीवित लोग
श्रेणी:पाकिस्तानी क्रिकेट खिलाड़ी
श्रेणी:पाकिस्तान के एक दिवसीय अंतर्राष्ट्रीय क्रिकेट खिलाड़ी
श्रेणी:2001 में जन्मे लोग
अल आमिर मोहम्मद वहीद दीन ( धीवी :     ) ने 25 अप्रैल, 2012 से 10 नवंबर, 2013 तक मालदीव के उपराष्ट्रपति के रूप में कार्य किया। उन्हें 15 फरवरी, 2012 को राष्ट्रपति मोहम्मद वहीद हसन द्वारा विवादित इस्तीफे के बाद नियुक्त किया गया था। पिछले राष्ट्रपति, मोहम्मद नशीद ।  वह बंडोस मालदीव के अध्यक्ष भी हैं।  दीन राजकुमार अब्दुल्ला इमादुद्दीन और कोली धों दीदी के पुत्र हैं। वह मालदीवियन शाही परिवार के सदस्य भी हैं क्योंकि उनके दादा सुल्तान मुहम्मद इमादुद्दीन  थे । उन्होंने इससे पहले मौमून अब्दुल गयूम के तहत अगस्त 2008 तक एटोलस डेवलपमेंट और युवा और खेल मंत्री के रूप में कार्य किया।   उन्होंने राष्ट्रपति कार्यकाल समाप्त होने के कुछ घंटे पहले उपराष्ट्रपति के पद से इस्तीफा दे दिया, और ११ नवंबर को संवैधानिक समय सीमा समाप्त होने से पहले देश के आखिरी राष्ट्रपति के निर्वाचन का प्रयास करने के बाद, सर्वोच्च न्यायालय ने अपवाह को निलंबित कर दिया 10 नवंबर के लिए स्लेट किया गया था। न तो उपराष्ट्रपति ने और न ही सरकार ने इस्तीफे का कारण बताया।
मोहम्मद वहीद हसन(.    )(जन्म-३ जनवरी १९५३) मालदीव के राष्ट्रपति और मालदीव राष्ट्रीय रक्षा बल के मुख्य कमांडर रह चुके हैं        

इन्हें भी देखें

सन्दर्भ

बाहरी कड़ियाँ

श्रेणी:मालदीव के राष्ट्रपति
श्रेणी:पूर्व राष्ट्राध्यक्ष
श्रेणी:आधार
श्रेणी:1953 में जन्मे लोग
श्रेणी:जीवित लोग
मोहम्मद विज़ारत रसूल खान (22 दिसंबर 1946 - 21 अक्टूबर 2013) आंध्र प्रदेश विधान सभा के सदस्य, शैक्षिक संस्थानों के शादान समूह के संस्थापक और अध्यक्ष थे। उन्हें "दक्कन का सर सैयद" कहा जाता था।

वह 1984 और 1985 में आसिफ नगर निर्वाचन क्षेत्र से दो बार विधायक रहे। दोनों बार वे मजलिस के टिकट पर चुने गए। 1994 में भी उन्होंने एमबीटी के टिकट पर चुनाव लड़ा लेकिन भारतीय राष्ट्रीय कांग्रेस के उम्मीदवार डी. नागेंद्र से हार गए।

हालाँकि उन्होंने राजनीति में कदम रखा, लेकिन विजय रसूल खान एक शिक्षाविद् के रूप में अधिक जाने जाते हैं। उन्होंने 56 अल्पसंख्यक संस्थानों की स्थापना की थी, जिसमें 18 इंजीनियरिंग, पांच फार्मेसी और चार मेडिकल कॉलेज शामिल थे। शादान समूह में पहला बी.एड कॉलेज अप्रैल 1988 में और पहला इंजीनियरिंग कॉलेज 1995 में स्थापित किया गया था। उन्होंने स्वतंत्रता के बाद लड़कियों के लिए पहला मुस्लिम मेडिकल कॉलेज और अस्पताल स्थापित किया।

 धारित पद 
 एमएलए (ए.पी.) आसिफ नगर विधानसभा क्षेत्र का प्रतिनिधित्व करने वाले दो कार्यकालों के लिए, 1984-1989।
 ए.पी. स्टेट माइनॉरिटी फाइनेंशियल कार्पोरेशन लिमिटेड, सरकार के अध्यक्ष के रूप में कार्य किया। ए.पी. 19854

 निजी जीवन 
उनके परिवार में पत्नी बेगम शादान तहनियात और चार बेटे थे: नवाब मोहम्मद सरिब रसूल खान, नवाब मोहम्मद साकिब रसूल खान, नवाब मोहम्मद अजिब रसूल खान, नवाब मोहम्मद शाह आलम रसूल खान।

उनके भाई: नवाब मोहम्मद वजाहत रसूल खान (समाप्त), नवाब मोहम्मद वीरसथ रसूल खान (पूर्व विधायक), नवाब मोहम्मद विसाथ रसूल खान (जमींदार)।

उनकी बहनें: डॉ नुज़थ नसरीन (यूके में रहती हैं), डॉ सरवथ परवीन (एक्सपायर्ड), नुद्रथ नसरीन (हैदराबाद में रहती हैं)।

 शिक्षाविद् के रूप में 

विजेता रसूल खान ने दक्कन (दक्षिण भारत) के सर सैयद की उपाधि अर्जित की। 2003 में उन्होंने रंगारेड्डी, हैदराबाद, तेलंगाना में शादान आयुर्विज्ञान संस्थान की शुरुआत की। यह संस्थान 1000 बेड का अस्पताल है, जो मेडिकल काउंसिल ऑफ इंडिया, एनएमसी के अनुसार यूजी और पीजी की पेशकश करने वाले 150 छात्रों के मेडिकल कॉलेज से जुड़ा है। फिर 2011 में उन्होंने मुस्लिम महिलाओं के लिए एक अलग मेडिकल कॉलेज डॉ. वी.आर.के. महिला मेडिकल कॉलेज भारत की आजादी के बाद पहला महिला मेडिकल कॉलेज है। जो देश का पहला महिला मेडिकल कॉलेज एक ऐतिहासिक उपलब्धि है।

अप्रैल 2012 में उन्हें खान बहादुर बाबूखान फाउंडेशन से 'लाइफटाइम अचीवमेंट अवार्ड' मिला। 5

मृत्यु
21 अक्टूबर 2013 को अपोलो अस्पताल में इलाज के दौरान डॉक्टर विजय रसूल खान की मौत हो गई। वह लंबी बीमारी से पीड़ित थे और अक्सर अस्पताल के अंदर और बाहर रहते थे।

उनका अंतिम संस्कार उनके शैक्षणिक संस्थानों के आसपास किया गया। उनका नमाज-ए-जनाजा मंगलवार दोपहर को मस्जिद-ए-शदान में महिला इंजीनियरिंग कॉलेज के पास ज़ोहर की नमाज़ के बाद पेश किया गया और हिमायत सागर रोड पर शादान आयुर्विज्ञान संस्थान में दफनाया गया।

सन्दर्भ
श्रेणी: 1946 में जन्मे लोग
श्रेणी: भारतीय स्कूलों और कॉलेजों के संस्थापक
श्रेणी: आंध्र प्रदेश विधान सभा के सदस्य
श्रेणी: हैदराबाद, भारत के राजनेता
मोहम्मद शतह (; १९५१  २७ दिसम्बर २०१३) लेबनान के अर्थशास्त्री और राजनयिक थे। वो त्रिपोली, लेबनान से लेबनान के सुन्नी मुसलमान नेता थे।
 सन्दर्भ 

श्रेणी:1951 में जन्मे लोग
श्रेणी:२०१३ में निधन
मोहम्मद शफी भारत के जम्मू और कश्मीर राज्य की उरी सीट से जम्मू एण्ड कश्मीर नेशनल काँफ्रेंस के विधायक हैं। २०१४ के चुनावों में वे जम्मू एण्ड कश्मीर पीपुल्स डेमोक्रेटिक पार्टी के उम्मीदवार ऐजाज़ अली खान को 5792 वोटों के अंतर से हराकर निर्वाचित हुए। 

सन्दर्भ

श्रेणी:जम्मू और कश्मीर विधानसभा के सदस्य
श्रेणी:जीवित लोग
मोहम्मद शमी (जन्म 9 मार्च 1990) एक भारतीय अंतरराष्ट्रीय क्रिकेटर है जो घरेलू क्रिकेट में बंगाल की ओर से खेलते हैं। ये दाएँ हाथ से तेज गति की गेंदबाजी करते है तथा ये लगभग 145 किलोमीटर की गति से गेंदबाजी करते हैं। मोहम्मद शमी रिवर्स स्विंग के विशेषज्ञ माने जाते हैं। इन्होंने पाकिस्तान के विरुद्ध जनवरी 2013 वनडे कैरियर की शुरुआत की तथा उसी मैच में चार ऑवर मैडन डाले। मोहम्मद शमी ने नवंबर 2013 अपने टेस्ट कैरियर की शुरुआत वेस्ट इंडीज़ के विरुद्ध की तथा 5 विकेट लिए। इन्होंने अपनी स्नातक शिक्षा महात्मा ज्योतिबा फुले रुहेलखण्ड विश्वविद्यालय से की है।

 क्रिकेट कैरियर 
अंतरराष्ट्रीय कैरियर

इन्होंने पाकिस्तान के विरुद्ध जनवरी 2013 वनडे कैरियर की शुरुआत की तथा उसी मैच में चार ऑवर मैडन डाले। मोहम्मद शमी ने नवंबर 2013 अपने टेस्ट कैरियर की शुरुआत वेस्ट इंडीज़ के विरुद्ध की तथा 5 विकेट लिए।

शमी ने 2019 वर्ल्ड कप में सबसे तेज 30 विकेट पूरे करने का वर्ल्ड रिकॉर्ड बना डाला था। उन्होंने महज 10 पारियों में यह उपलब्धि हासिल की है।

मोहम्मद शमी ने सबसे कम गेंदों में भारतीय टीम के लिए 200 विकेट हासिल किए। शमी ने 200 विकेट झटकने के लिए रविचंद्रन अश्विन से भी कम गेंदें फेंकीं। शमी ने 9896 गेंदों में अपने 200 विकेट हासिल किए, वहीं अश्विन ने 10248 गेंदें फेंकी थीं। इस लीस्ट में तीसरे नंबर पर 11066 गेंदों के साथ महान ऑलराउंडर कपिल देव हैं।   मोहम्मद शमी को टेस्ट करियर के 200 विकेट पूरे करने में सिर्फ 55 टेस्ट मैच लगे।

एकदिवसीय विश्व कप 2023

भारत में हो रहे वनडे क्रिकेट वर्ल्ड कप 2023 में शमी ने 22 अक्टूबर को धर्मशाला में न्यूजीलैंड के खिलाफ खेले गए मैच में 54 रन देकर 5 विकेट लिए। अगले मैच में इंग्लैंड के खिलाफ 4 विकेट और श्रीलंका के खिलाफ 5 विकेट लिए। और न्यूजीलैंड के खिलाफ 7 विकेट लिऐ। इसके साथ ही वे एकदिवसीय विश्व कप में भारत की ओर से सबसे ज्यादा विकेट लेने वाले गेंदबाज बन गए।

इन्हें भी देखें
 रविचंद्रन अश्विन
 राशिद खान (अफ़ग़ान क्रिकेटर)
 ज़हीर ख़ान
 शोएब अख़्तर

 सन्दर्भ 

श्रेणी:भारतीय क्रिकेट खिलाड़ी
श्रेणी:1990 में जन्मे लोग
श्रेणी:जीवित लोग
श्रेणी:गेंदबाज
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
मोहम्मद शहज़ाद मोहम्मदी (जन्म ३१ जनवरी १९८८) एक अफ़ग़ानिस्तान क्रिकेट टीम के खिलाड़ी है जो दाएं हाथ से बल्लेबाजी करते है और विकेट-कीपर की भूमिका निभाते है। इन्होंने एक दिवसीय अंतर्राष्ट्रीय किकेट का पदार्पण साल २००९ में ३० अगस्त को नीदरलैंड क्रिकेट टीम के खिलाफ किया था जिसमें इन्होंने १६ रनों की पारी खेली थी। इस मैच में नीदरलैंड की टीम ८ विकेटों से जीती थी। मोहम्मद शाहजद का भी एक अनूठा रिकॉर्ड है - जब बल्लेबाज ने ओडीआई शतक बनाने के लिए सबसे कम टीम स्कोर में एकदिवसीय शतक बनाया है, तब २०१८ एशिया कप में अफगानिस्तान का कुल भारत के खिलाफ सिर्फ 131 था, इस प्रकार पाकिस्तान के शाहिद अफरीदी के अद्वितीय रिकॉर्ड को बराबर बना दिया गया।

शहजाद ने अपने कैरियर में पहला टी२० अंतर्राष्ट्रीय मैच आयरलैंड क्रिकेट टीम के खिलाफ १ फरवरी २०१० को खेला था  जिसमें सिर्फ १० रनों की पारी खेली थी। ये पाकिस्तान सुपर लीग में २०१८ के सीजन में पेशावर ज़ल्मी के लिए खेले थे।

टेस्ट

अफगानिस्तान के पहले टेस्ट मैच के लिए इन्हें अफगानिस्तान टीम में जगह दी गयी।

सन्दर्भ

श्रेणी:अफगानिस्तान के एक दिवसीय अंतरराष्ट्रीय क्रिकेट खिलाड़ी
श्रेणी:अफगानिस्तान के ट्वेन्टी २० क्रिकेट खिलाड़ी
श्रेणी:1988 में जन्मे लोग
श्रेणी:जीवित लोग
श्रेणी:विकेटकीपर
श्रेणी:दाहिने हाथ के बल्लेबाज़
मोहम्मद शहजाद एक अंतरराष्ट्रीय क्रिकेट स्तर के विकेटकीपर और बल्लेबाज है जो अफ़्गानिस्तान की राष्ट्रीय क्रिकेट टीम के लिए खेलते है। ये मुख्य रूप ईएसपीएन क्रिकइन्फो         अभिगमन तिथि: ०१ दिसम्बर २०१७
से एक दिवसीय अंतरराष्ट्रीय क्रिकेट में विकेट कीपिंग करते है। शहजाद अफ़गानिस्तान क्रिकेट टीम के पहले ऐसे खिलाड़ी है जिन्होंने टीम के लिए १,००० अंतरराष्ट्रीय रन बनाए हो।

सन्दर्भ

बाहरी कड़ियाँ